สอบถามหน่อยครับถ้า .. ผู้ที่มีอาการโรคหลอดเลือดสมองตืบ และทานยาละลายลิมเลือดอยู่จะสามารถดื่มน้ำกระท่อมได้มั้ยครับ
สวัสดีค่ะ น้ำใบกระท่อมจัดเป็นสารเสพติดชนิดหนึ่ง เพราะผู้ใช้พืชกระท่อมจะมีอาการที่เข้าข่ายการติดยา รวมทั้งมีอาการถอนยาจากใบกระท่อมได้เช่น ไม่มีแรง อ่อนเพลีย ปวดเมื่อยตามตัวและกระดูกส่วนต่างๆ หรือมีกล้ามเนื้อกระตุกเอง มีอารมณ์ซึมเศร้า มีอาการนอนไม่หลับ กระวนกระวาย บางรายอาจมีพฤติกรรมก้าวร้าวได้ดังนั้นไม่แนะนำการใช้น้ำกระท่อม ทั้งในคนปกติหรือในผู้ที่มีภาวะหลอดเลือดสมองตีบ ไม่แน่ใจว่าต้องการใช้ด้วยข้อบ่งชี้ใด หากมีอาการปวดใดๆ ควรแจ้งแพทย์ที่ดูแลให้ทราบ เพื่อปรับยาที่สามารถช่วยได้ส่วนเรื่องปฏิกิริยาระหว่างน้ำกระท่อมกับยาละลายลิ่มเลือดนั้น ยังไม่มีการศึกษาทางการแพทย์ชัดเจน แต่แนะนำยังไม่ใช้ยา สมุนไพร หรือสารเสพติดใดๆในขณะที่กำลังรับประทานยาตามที่แพทย์สั่งค่ะ